Lausanne 2020 – keppni í fyrri hluta lokið hjá okkar fólki Í dag luku íslensku keppendurnir í alpagreinum þátttöku á Ólympíuleikum ungmenna í Lausanne þegar þeir tóku þátt í svigkeppni leikanna . Féllu báðir íslensku keppendurnir úr leik án þess að ljúka keppni . Aðalbjörg Lillý féll í fyrri umferð en Gauti Guðmundsson í annarri umferð . Eftir fyrri ferðina var Gauti í 33. sæti . Á fimmtudag halda keppendur sem tóku þátt í fyrri hluta Vetrarólympíuleika ungmenna til síns heima . Sama dag koma íslensku þátttakendurnir í skíðagöngu á mótsstað . Á myndinni sem fylgir má sjá alpagreinaþátttakendur á leikunum frá vinstri Dagmar Ýr Sigurjónsdóttir þjálfari , Aðalbjörg Lillý Hauksdóttir , Gauti Guðmundsson og Grímur Rúnarsson þjálfari .